El plumeru de la Pampa (Cortaderia selloana) ye una especie invasora que vieno de Sudamérica como ornamental nel sieglu XIX (Asturnatura) pa estendese per zones subhúmedes o semiárides, en llugares abiertos, asoleyaos, formando poblaciones denses qu’aumenten el riesgu de fueos. La xida ye l’espardimientu de dellos miles de semientes producíes por una sola planta hasta 25 km de distancia. Por exemplu, anguaño coloniza aries del oeste de Xixón, sobremanera nes zones abandonaes y soleyeres. Como denuncia, ente otros, la Coordinadora Ecoloxista d’Asturies.
#000000
En 2021 el Principáu retiró 1.232.240 exemplares que foron 14 tonelaes pa la so xestión como borrafes. Nes dos primeres fases del Plan d’arrincamientu (2018-2021) arrincáronse 6,2 millones d’exemplares del occidente y l’oriente del país. Na fase 3 que durará dicá’l 2014 fadráse lo propio na fastera central onde hai mayor densidá d’esta planta invasora.
#000001
El Ministeriu de Transición Ecolóxica calca na so ocupación de tolos ambientes, tanto naturales como humanizaos. Amás de provocar alerxes respiratories na so dómina de floración.
#000003
La coordinación de les autonomíes del Cantábricu ye clave pal desaniciu d’esta especie invasora per aciu de les midíes téuniques yá conocíes poles alministraciones. Solo d’esta miente Asturies pue tornar a ser un paisaxe verde ensin los blancos plumeros orixinarios d’otru continente.
#000006
Unes plantes que pasaron d’orniatos a invasives col so espardimientu pola mor del cambéu climáticu.
#000007